Seun (10) deur 5 mans verkrag | Netwerk24
Seun (10) deur 5 mans verkrag
Deur Alet Van Der Walt 30 Januarie 2017 13:28
’n Tienjarige seun van Thabong, Welkom, wat Sondagmiddag saam met sy maats in ’n gronddam baljaar het, is deur vyf onbekende mans verkrag.
Sers. Mamello Mokhuoane sê die seun en sy maats het hul klere uitgetrek en kaal in ’n watergat geswem toe vyf mans met honde hulle nader. Die mans was almal in komberse geklee.
Die seun se maats het vir die mans gevlug, maar Mokhuoane sê hy het in die modder vasgesit en die mans het hom uit die water gesleep.
Die seun is gedwing om aan ’n paal vas te hou terwyl hy deur die mans verkrag is.
Hy het ná die verkragting gevlug en hulp gaan soek.
Hy is na die Bongani-hospitaal geneem waar die polisie ontbied is. Vyf klagte van verkragting word nou teen die mans ondersoek.
Die polisie het ’n beroep op die gemeenskap gedoen om hulle met die ondersoek te help.
Meer oor: Mamello Mokhuoane | Thabong | Welkom | 5 | Dam | Seun | Mans | Verkrag | Swem
Seun (16) vas ná hy meisie (10) glo verkrag
So lyk man wat 14-jarige glo verkrag